text: এনায়েতপুরে মেধাবী শিক্ষার্থীদের মধ্যে শিক্ষা উপকরণ বিতরণ
  চৌহালী (সিরাজগঞ্জ) সংবাদদাতা : সিরাজগঞ্জের এনায়েতপুর থানার ঐতিহ্যবাহী খুকনী বহুমুখী উচ্চ বিদ্যালয়ের ৭৩ জন মেধাবী ও হত-দরিদ্র শিক্ষার্থীর মধ্যে বিদ্যালয় পরিচালনা পর্ষদের সভাপতি হাজী ফিরোজ হাসান অনিক শিক্ষা উপকরণ ও পুরস্কার বিতরণ করেছেন। সোমবার দুপুরে বিদ্যালয়ের প্রতিষ্ঠাতা হাজী এবাদুর রহমানের সভাপতিত্বে অর্ধ-বার্ষিক পরীক্ষার ফলাফল ঘোষণা ও পুরস্কার বিতরণ অনুষ্ঠানে প্রধান শিক্ষক আব্দুছ সালাম খাঁন, এম.কে এন্ড কাইজার গ্রুপের ব্যবস্থাপনা পরিচালক হাজী জাকির হোসেন, এনায়েতপুর-চৌহালী প্রেসক্লাবের সভাপতি (ভার:) রফিক মোল্লা, সমাজকর্মী মামুন বিশ্বাস, বিশিষ্ট সমাজ সেবক মাহমুদুল হক দালাল, বিদ্যালয়ের কোয়াব সদস্য হাজী রহুল আমিন (হাসমত) ও অভিভাবক সদস্য আজিজুল হক প্রমুখ বক্তব্য রাখেন। অনুষ্ঠান পরিচালনা করেন বিদ্যালয়ের শিক্ষক আশরাফুল আলম সওদাগার।